钦定古今图书集成/明伦汇编/闺媛典/第067卷 > 戴而卓妻潘氏
## 钦定古今图书集成/明伦汇编/闺媛典/第067卷 > 戴而卓妻潘氏

按《蒙城县志》：潘氏，戴而卓妻。卓父松山仙居廉簿，没
而家贫，氏安之，人呼为痴妇。卓病久，汤粥无资，氏告
贷以给。疾危，知其不起，伏床泣曰：“君病笃矣，妾愿先
君而死，令君目睹也。”遂拜卓自缢。卓痛哭止之，不能，
卓遍告人知之。又五日而卓死。时当盛暑，蚊蝇不集
其身。西桥李先生记其事，有碑在东门外。